kardosdrur/scandi-wiki huggingface dataset:
Moroni

Moroni er den største by på Comorerne og har været hovedstad siden 1962. Byen har  indbyggere og ligger på vestkysten af Grande Comoreøen. Byens lufthavn hedder Moroni Hahaya international airport (IATA airport code: HAH).  Der er også en havn med ruter til det afrikanske fastland, de andre øer i øgruppen og til Madagaskar og andre øer i det Indiske Ocean.

Referencer 

Hovedstæder i Afrika
Comorerne
Enkebrænding

Enkebrænding (sati eller suttee) er en indisk begravelsesskik, hvor den afdødes enke mere eller mindre frivilligt lader sig brænde på sin mands ligbål.

Enkebrænding er i dag stort set afskaffet; den seneste veldokumenterede sag er fra 1988, hvor den 19-årige enke Roop Kanwar blev brændt.

Eksterne henvisninger 

Død
Overgangsriter
Indiens kultur
Håkon Herdebrei

Håkon Herdebrei eller Håkon II (Sigurdsson) Herdebrei (dvs. den bredskuldrede) (1147 – 1162) var norsk konge fra 1159 til sin død.

Håkon var uægte søn af Sigurd Munn og blev, efter at farbroderen Øystein var død, af slægtens tilhængere valgt til efterfølger. De gav ham kongsnavn på Øreting i 1159 og fortsatte kampen mod Inge Krokrygg under ledelse af Sigurd på Røyr i Ringsaker. Flokken havde en del medgang og dræbte kong Inge i 1161 i et slag på isen ved Oslo. Håkons parti havde særlig støtte i Trøndelag. Han var tæt på at blive anerkendt som konge, 15 år gammel, men det overvundne parti samlede sig under Erling Skakke, som overvandt og dræbte ham 1162 i slaget ved Romsdalsfjorden.
 
 

Regenter af Norge
Fyrster fra middelalderen
TMK

TMK er en Kosovo albansk forkortelse for: Trupat Mbrojtëse të Kosovës, på engelsk: Kosovo Protection Corps, på dansk Kosovos Beskyttelseskorps.

Etablering i 1999 

Korpset blev etableret i 1999 efter afslutningen af NATO's intervention i Kosovo, Serbiens overgivelse og Sikkerhedsrådets vedtagelse af resolution 1244.

Den første KFOR-chef, den engelske general Mike Jackson stod på god fod med Agim Çeku, der var militær chef for UÇK. Jackson og Çeku har en stor del af æren for, at UÇK blev demobiliseret og omdannet til TMK.

Forskellige formål og hensigter 

Formålet med korpset er at være et slags civilforsvarskorps eller beredskabskorps, men der var (og er) adskillige Kosovo albanere, der så (og ser) korpset som begyndelsen på en selvstændig hær, dette er dog hidtil afvist af det internationale samfund.

En af hensigterne med at etablere korpset var dog også at opsuge mange af medlemmerne af UÇK og forhindre, at de engagerede sig i negativ virksomhed.

Langt de fleste af medlemmerne er etniske albanere, kun ganske få Kosovo serbere er blev tiltrukket af korpset og fastholdt i det.

Når medlemmerne er i tjeneste er de i en militært lignende uniform, rangbetegnelserne er militære (Agim Çeku tituleres general), og det er endelig tilladt nogle af medlemmerne at bære våben, i det mindste under særlige ceremonielle begivenheder.

TMK dannede officiel og uniformeret æresvagt ved præsident Rugovas båre i januar 2006.

Efteruddannelse 

Der er siden 1999 afholdt adskillige efteruddannelsesaktiviteter af beredskabsfaglig art for medlemmerne, og der har fra tid til anden været afholdt øvelser i samarbejde med KFOR.

Kosovo
Sonofusion

Sonofusion eller boblefusion er en proces, hvor deuteriums atomkerner (tung brint) formodes at smelte sammen (fusionere) ved høje temperaturer under sonoluminiscente implosioner og danne nyt stof (helium eller tritium).

Rusi Taleyarkhan og hans gruppe har til en del eksperimenter anvendt deuteriumatomer bundet i tung acetone og benzen både i 2002 og 2005.

De seneste analyser af Taleyarkhans gruppes eksperimenter og replikering af gruppens eksperimenter har ikke kunnet påvise sonofusion.

Man har ikke kunnet kæde de målte neutroner sammen med forekomsten af sonoluminescens.

Det betyder dog ikke nødvendigvis, at det er umuligt at lave sonofusion, men det er ikke endnu lavet overbevisende i praksis.

Kilder/referencer

Eksterne henvisninger 
2004, CERN courier: Tabletop fusion claim is revisited  Citat: "...claim that they had found evidence for neutron emission and tritium production in chilled, deuterated acetone when blasted with sound to produce sonoluminescence...This time the researchers report a "large and statistically significant" emission of neutrons...Control experiments using normal acetone did not result in significant tritium activity or in neutron or gamma-ray emissions. Now it remains to be seen how the physics community will respond to these results..."
2005-07-14, Sciencedaily: Purdue Findings Support Earlier Nuclear Fusion Experiments Citat: "...The experiments also yielded a radioactive material called tritium, which is another product of fusion..."
3 March 2005, PhysicsWeb: Bubbles feel the heat Citat: "...By analysing the light emitted from a single bubble, Suslick and Flannigan were able to measure the temperature at its surface. To their surprise, they found temperatures could reach as high as 20,000 K..."Our results are in such a different set of experimental parameters that they can neither confirm or deny Taleyarkhan’s claims to fusion," Suslick told PhysicsWeb. "A plasma is a prerequisite but certainly not a sufficient condition for fusion."..."

Fusionskraft
Implosion
Jytte Abildstrøm

Jytte Laila Zabell Abildstrøm Mygind (født 25. marts 1934 i København) er en dansk skuespillerinde og teaterleder. Hun har været teaterdirektør for Riddersalen siden 1970.

Jytte Abildstrøm har i starten af sin karriere spillet med i mange revyer, bl.a. Cirkusrevyen. Sidenhen lavede hun børneteater, specielt dukketeater. Senere medvirkede hun også i crazyprogrammerne om Tyllefyllebølleby banegård. Hun spillede moderen (Norma) i børneserien Sonja fra Saxogade. Senere medvirkede hun i filmen Flyvende farmor.

Privat 
Abildstrøm er datter af varemægler Harry Abildstrøm (1904-2002) og hustru „Kylle“ Marguerithe Betsy Malany Esther født Andersen (1905-1995). Jytte Abildstrøms mellemnavn Zabell stammer fra hendes farfader, som var tysk jøde – og familien levede under besættelsen i frygt for, at tyskerne skulle opdage deres etniske jødiske afstamning.

Hun blev i 1961 gift med Søren Mygind, med hvem hun fik sønnerne Lars Mygind og Peter Mygind, som i dag også er skuespiller.
Hun er meget konsekvent i sine holdninger til økologi. Hendes kolonihavehus har solfanger og komposttoilet. I forbindelse med Riddersalen har hun opbygget byøkologisk forum, som arbejder med formidling og forskning angående økologi.

Hædersbevisninger 
I 1990 blev hun Ridder af Dannebrog. Hun modtog i maj 2010 Bikubens Hæderspris ved Årets Reumert-uddelingen.

Film og TV 

 Vi som går stjernevejen (1956)
 Helle for Helene (1959)
 Poeten og Lillemor (1959)
 De sjove år (1959)
 Forelsket i København (1960)
 Soldaterkammerater på efterårsmanøvre (1961)
 Fem mand og Rosa (1964)
 Sommer i Tyrol (1964)
 Don Olsen kommer til byen (1964)
 Sytten (1965)
 Hold da helt ferie (1965)
 Soyas tagsten (1966)
 Min søsters børn (1966)
 Thomas er fredløs (1967)
 Mig og min lillebror (1967)
 Cirkusrevyen (1967) (1967)
 Far laver sovsen (1967)
 Kameldamen (1969)
 Svend, Knud og Valdemar (1969)
 Revolutionen i vandkanten (1971)
 Den forsvundne fuldmægtig (1971)
 Bennys badekar (1971)
 Mor, jeg har patienter (1972)
 Manden der holdt op med at ryge (1972)
 Tyllefyllebølleby Banegård (1972-1973)
 Mafiaen, det er osse mig (1974)
 Prins Piwi (1974)
 Felix (1982)
 Hannibal og Jerry (1997)
 Dykkerne (2000)
 Flyvende farmor (2001)
 Der var engang en dreng (2006)
 Julestjerner (2012)

Bibliografi 

 1998 – Jytte Abildstrøms Dukketeater, Gyldendal Forlag
 2003 – Mor som pige, J. Abildstrøm & I. Danielsen

Referencer

Kilder

Eksterne henvisninger 
 Jytte Abildstrøms hjemmeside
 Jytte Abildstrøm  på danskfilmogteater.dk
 
 

Filmskuespillere fra Danmark
Teaterskuespillere fra Danmark
Teaterledere fra Danmark
Kunstnere på finansloven
Personer fra København
Riddere af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Modtagere af Teaterpokalen
Modtagere af Pråsprisen
TMK (flertydig)

TMK, akronym der kan have flere betydninger:

 TMK – Kosovo beskyttelseskorps.
 TMK (tandlægeskolen) – Afdeling for Tand-, Mund- og Kæbekirurgi, tandlægeskolen i København.
 TMK (Rigshospitalet) – Tand-, Mund- og Kæbekirurgisk Klinik, Rigshospitalet
 TMK (USSR) – sovjetisk rumfartsprojekt.
 TMK (Aalborg Universitet) – Afdelingen for Teknologi, Medier og Kultur.
Antitrinitarisme

Antitrinitarisme er en fællesbetegnelse for en række kristne retninger, der af den ene eller anden grund afviser dogmet om Treenigheden. Denne afvisning gør at antitrinitarerne ofte ikke regnes for kristne.

Antitrinitariske grupper 
Arianere
Christadelphians
Jehovas Vidner
Nardus
Socinianere (polske brødre)
Unitarer

Se også
 Den arianske strid

Skismer i kristendommen
Kristologi
Magnus Erlingsson

Magnus Erlingsson (1156 – 15. juni 1184) var konge af Norge i perioden 1161-1184.

Magnus var søn af stormanden Erling Skakke og Kristin, datter af Sigurd Jorsalfar. Han var derfor ikke kongesøn, hvilket hans modstandere, Birkebeinerne benyttede mod ham i kampen om magten. Magnus Erlingsson blev som den første nordiske konge kronet, enten i 1163 eller 1164. Kroningen blev foretaget af den norske ærkebiskop Øystein Erlendsson i Bergen. Han var kun fem år da han blev valgt til konge af Lensmandspartiet. De første år, mens han var umyndig, var Erling Skakke formynderregent. Den første af hans sejre på slagmarken var slaget på Re udenfor Tønsberg i 1177, hvor birkebeinskongen Øystein Møyla blev dræbt.

Senere samme år kom Sverre Sigurdsson fra Færøerne og overtog ledelsen af birkebeinerne og førte kampen videre. Erling Skakke faldt i slaget på Kalvskinnet i Nidaros i 1179. Magnus Erlingsson faldt i slaget ved Fimreite i Sognefjorden i 1184.

 

Regenter af Norge
Fyrster fra middelalderen
TMK (USSR)

TMK eller TMK-1 ('Тяжелый Межпланетный Корабль' : tungt interplanetarisk skib) var benævnelsen for et meget ambitiøst sovjetisk rumprojekt hvis formål var at sende et bemandet rumfartøj til området ved planeten Mars for nærmere undersøgelser.

De første planer blev udarbejdet af ledende sovjetiske rumforskere allerede i 1959, og i henhold til planen var det meningen at TMK-rumfartøjet skulle opsendes i 1971 og foretage en tre år lang rejse, hvor man ved passage af Mars skulle landsætte en sonde.

De første planer opererede med et bemandet projekt med tre kosmonauter. Under senere revideringer blev planerne revideret til at omfatte et ubemandet TMK-fartøj, som følge af den store baggrundsstråling, som rumfartøjet og mandskabet om bord ville blive udsat for undervejs.

TMK-projektet blev på mange måder betragtet som Sovjetunionens svar på de af USA udførte månelandinger. Projektet blev dog aldrig fuldført, da man havde problemer med løfteraketten Nositel-1, som skulle anvendes ved opsendelsen.

Ekstern henvisning 
TMK, Encyclopedia Astronautika (Engelsk)

Rumfart
Placebo (band)

Placebo er et engelsk rockband dannet i 1994. De red på den britiske britpop-bølge sammen med andre britiske bands som Blur og Oasis.

Placebo blev dannet i London i 1994 af skotsk-amerikaneren Brian Molko og svenskeren Stefan Olsdal. De hyrede senere Steve Hewitt som trommeslager, der delte de to andres fascination af grupper som Sonic Youth, Pixies, David Bowie og Nirvana.

I 1996 udsendte gruppen det selvfinancerede album 'Placebo', der med singlerne 'Nancy Boy' og 'Bruise Pristine' indeholdt to mindre hit. Teksternes kredsen omkring Molko's (bi)seksualitet gjorde Placebo til 'the talk of the town' i England, der i Molko's mascara-indsmurte ansigt så et nyt stort androgynt stjerneskud.

Med 'Without You I'm Nothing' blev Placebo et verdensnavn. Singlen 'Pure Morning' blev et MTV-hit, men mest af alt var det gruppens samarbejde med idolet David Bowie på singlen 'Without You I'm Nothing', der spredte gruppens navn til det brede publikum.

'Black Market Music' fra 2000 forlængede rækken af anmelderroste albums fra Placebo. På albummet var de tidligere teksters fascination af seksualiteten blevet afløst af et mere politisk udtryk, der også lod sig afspejle på gruppens guitarlyd, der her var mere aggressivt og vredt end tidligere.

I 2003 udgav Placebo 'Sleeping With Ghosts', hvor gruppen fik hjælp fra produceren Jim Abiss. Det gav Placebo's elektrificerede guitarer en ny dimension og resulterede i gruppens måske bedste album.

Bandet påbegyndte 13. oktober 2016 sin 20 års jubilæums tour, "20 Years Of Placebo Tour", på Train i Aarhus, Danmark. Koncerten blev brat afbrudt efter to sange, efter en mindre samtale på scenen mellem forsanger, Brian Molko, og guitarist, Stefan Olsdal. Brian satte sig på scenen og informerede publikum om hans sygdomsramte fod, hvorefter han blev ført væk fra scenen. Efterfølgende blev koncerten aflyst til publikums store utilfredshed .

Diskografi 

Bandet har udgivet følgende studiealbums:

 Placebo (1996)
 Without You I'm Nothing (1998)
 Black Market Music (2000)
 Sleeping With Ghosts (2003)
 Once More With Feeling (2004)
 Meds (2006)
 Covers (2007)
 Battle for the Sun (2009)
 Loud Like Love (2013)
 Never Let Me Go (2022)

Eksterne henvisninger 

 Placebo's officielle hjemmeside

Referencer 

 Placebo  på DRs musikleksikon

Fra DR's Musikleksikon
Rockgrupper fra Storbritannien
Har spillet på Roskilde Festival
Anpartsprojekt

Et anpartsprojekt er et populært navn for investeringsselskaber, som sælges til en gruppe personer, ofte primært med henblik på, at disse kan spare penge i skat. Bag anpartsprojekterne står firmaer (udbydere), hvis hovedaktivitet typisk er at oprette og drive sådanne projekter.

Et projekt organiseres som et kommanditselskab, eller sjældnere et interessentskab. I disse selskabsformer betaler selskabet ikke skat. I stedet indgår overskud eller underskud direkte på ejernes selvangivelser.

Modellen er, at lade selskabet købe et dyrt skib, hus eller lignende, som så kan afskrives over en årrække. De store afskrivninger giver et underskud, som kan trækkes fra hos ejerne. På længere sigt skulle projektet gerne give overskud, som så til gengæld vil være skattepligtigt. På et vellykket projekt er der derfor snarere tale om at udskyde end at spare skat. Mange projekter er dog gået galt – ofte fordi udbyderen ikke har gjort sit arbejde godt nok – og i disse tilfælde har ejerne skullet indbetale meget store beløb, hvilket har ført mange personer i økonomisk uføre.

Erhvervsøkonomi
Anpart

En anpart er en ejerandel i et firma eller andet projekt.

Særligt hyppigt bruges ordet om en ejerandel som kommanditist i et kommanditselskab.

Se også 
 Anpartsprojekt

Selskabsret
Investering
Pseudovidenskab

Pseudovidenskab (pseudo- fra græsk, falsk) er en betegnelse på alt arbejde, som udgiver sig for at være videnskabeligt, men som samtidig ikke opfylder kriterierne, som stilles af den almene naturvidenskab for teorier og hypoteser.

Det kan være en gråzone direkte at adskille videnskab og pseudovidenskab, men der findes en række tegn, der går igen i pseudovidenskab. Som pejlemærker for pseudovidenskab forslår Schmaltz og Lilienfeld følgende:

 Brug af videnskabelige termer i en forkert eller misvisende kontekst
 Stor vægt på anekdotisk evidens
 Stærke påstande uden evidens
 Manglende forbindelse til anden videnskab
 Manglende tilstedeværelse af fagfællebedømmelse
 Manglende rettelser af tidligere resultater

Noter

Litteratur 

 Politikens blå ordbøger; "Nudansk Ordbog", andet bind M-Ø; Politikens Forlag, København 1953; s. 149 (opslag: preudo-videnskabelig)
 Hans Christian Ørsted: Aanden i Naturen, Fjerde Udgave, 1. og 2. Deel (genoptryk, udgivet af Vintens Forlag, København 1978);  (artiklen "Overtro og Vantro i deres Forhold til Naturvidenskaben")

Se også 
 Pseudovidenskabelige teorier om nordisk religion
 Biorytme
CNT

CNT kan hentyde til flere artikler:
 CNT (fagforening) – Spansk anarko-syndikalistisk fagforening.
 CNT (urbanisatorisk forskning) – En amerikansk institution, som har til formål at udvikle metoder, der kan skabe et bedre bymiljø.
 CNT (nasa) – Center for nanoteknologi
Lærkefalk

Lærkefalken (Falco subbuteo) er en mellemstor falk. Den yngler med nogle få par i Danmark (omkring 17 par i 2011). Lærkefalken er udbredt i det meste af Europa og Asien og desuden ganske lokalt enkelte steder i Nordvestafrika. Den er regnet som kritisk truet på den danske rødliste 2019.

Udseende og kendetegn 
Lærkefalken kan kendes på sine lange slanke vinger, og hurtige, "svaleagtige" flugt. Den kan forveksles med Aftenfalken.

Den kan blive 34 cm lang og få et vingefang på 70-84 cm. Hunnerne er størst og vejer mellem 140 og 340 gram, mens hannerne vejer 130 - 230 g.

Levevis 
Føden består af småfugle og insekter (i Danmark fortrinsvist guldsmede).

Lærkefalken er yngletrækfugl og ankommer fra slutningen af april til ind i maj.
Den lægger kun et kuld om året på 2-3 æg midt i juni. Reden anbringes i forladte fuglereder fx gamle krage- eller rovfuglereder. Rugetiden er 28-31 dage og ungerne fodres i 28-34 dage.

Træk 
Der passerer også en del trækgæster som yngler i Norge og Sverige. Skagen er den klart bedste lokalitet i Danmark til at se trækkende lærkefalke med op til et par hundrede på et godt forår. Landet forlades igen i september – oktober.

Kilder og henvisninger 

 Dansk Ornitologisk Forenings beskrivelse af Lærkefalken.
 Dansk Ornitologisk Forenings beskrivelse af bestandsudviklingen.

Falke
Fugle fra Eurasien
Fausto Sozzini

Fausto Sozzini – eller Socini – (født 5. december 1539 i Siena, død 3. marts 1604 i Lusławice, Polen) var en unitarisk teolog og grundlagde sammen med onklen Lelio Sozzini socinianismen.

I 1559 måtte han forlade sin fødeby og boede fra 1562 i Zürich. Gennem studiet af sin onkels papirer tilegnede han sig onklens teologiske overbevisning og tog tilbage til Italien, men måtte efter 12 år på en florentinsk gård flygte fra inkvisitionen. Han begav sig 1574 til Basel og 1578 til Siebenbürgen for at mægle i en strid mellem Ferenc Dávid og Giorgio Biandrata om, hvordan man tilbeder Jesus. Forgæves. Igen uden held bekæmpede han i de næste år i Kraków stridigheder om gendåb blandt unitarerne. Først 1603 blev gendåb afskaffet i de unitariske menigheder. Sozzini boede fra 1587 igen i Kraków. Efter at studenterne i Kraków havde mishandlet ham for kætterske ideer og brændt alle hans papirer, flyttede han 1598 til landsbyen Lusławice i nærheden, hvor han tilbragte sine sidste leveår under beskyttelse af en adelig.

Eksterne henvisninger

Se også 
 De polske brødre

Unitarer
Teologer fra Italien
Personer fra Siena

Italienere i 1500-tallet
Italienere i 1600-tallet
Turban

En turban er en hovedbeklædning, bestående af et 5-6 meter langt og 20 centimeter bredt stykke klæde, som vikles om hovedet, evt. med en (skyggeløs) hat under. Der er mange måder at binde sin turban. Befolkningsgrupper, der går med turban kan findes mange steder, inklusive Indien, Sydøstasien, Mellemøsten, Balkanhalvøen og dele af Afrika, såvel blandt Tyrkere i Rusland og Ashkenaziske jøder.

Mandlige sikher forventes at bære dastar, en turban-lignende hovedbeklædning.

Eksterne henvisninger

Hovedbeklædning
Hovedtørklæder
Brazzaville

Brazzaville er hovedstad og største by i Republikken Congo. Byen ligger på den nordlige bred af Congofloden lige over for Kinshasa, hovedstaden i Demokratiske Republik Congo. Den har  indbyggere. 

Byen blev grundlagt af en italiensk opdagelsesrejsende Pierre Savorgnan de Brazza i 1880 på det sted hvor landsbyen Ntamo lå. Byen er opkaldt efter ham.

Referencer 

Byer i Republikken Congo
Fransk Somaliland

Fransk Somaliland (fransk: Protectorat de la côte française des Somalis et dépendances) var en fransk koloni beliggende ved det inderste af bugten ved Aden imellem den italienske koloni Eritrea og Britisk Somaliland på begge sider af Tadjura-bugten; ind i landet begrænsedes det af Abessinien, ca. 90 km fra kysten.

Arealet var ca. 120.000 km2 med i 1920 64.794 indbyggere, hvoraf 336 europæere og 60.272 indfødte, som var franske undersåtter.

Historie 

Havnen Obok blev erhvervet af franskmændene i 1862, men først 1884 virkelig besat; samme år fik de Tadjura og følgende år Ambado. I 1888 blev der indrettet en havn ved Djibouti, der senere også blev guvernørens residens.

En jernbane blev åbnet i 1902 mellem Djibouti og Diré-Dauah nær Harar i Abessinien, og Djibouti stod ved firmaet Messagéries maritimes’ dampskibe i direkte forbindelse med Europa. I 1920 udgjorde jernbanens længde 783 km.

De vigtigste eksportvarer var kaffe, elfenben, huder og skind. Kolonien havde sin største betydning som den naturlige udførselsvej for det sydlige Abessinien, hvis omsætning med omverdenen især foregik ad jernbanen fra Djibouti til Addis Abeba.

Handelen var meget livlig og omfattede i 1906 13,98 mio. francs i import (heraf 2,17 mio. fra Frankrig) samt 20,27 mio. francs i eksport (heraf 1,4 mio. til Frankrig).

Eksterne henvisninger 
 Simon Imbert-Vier: Frontiéres et limites á Djibouti durant la période coloniale (1884-1977); Histoire. Université de Provence - Aix-Marseille I, 2008.  
 Nordisk familjebok; Uggleupplagan, bind 8 (1908); sp. 1215  
 Nordisk familjebok; Uggleupplagan, bind 35 (1923); sp. 1030f  
 Salmonsens Konversationsleksikon, 2. udgave, bind VIII, s. 794 

Somaliland
Etableret i 1862
Ophørt i 1967
Bailiwick of Guernsey

Bailiwick of Guernsey er en østat ud for Frankrigs kyst, og er en af de tre kronafhængigheder. Den er adskilt fra Hertugdømmet Normandiet og underlagt betingelserne i fredstraktaten i Le Goulet i 1204. Bailiwick består af en række øer i den Engelske Kanal, der falder ind under tre separate under-jurisdiktioner: Guernsey, Alderney og Sark. Herm administreres som en del af Guernsey.

En bailiwick er et territorium administreret af en foged. Fogeden af Guernsey er den civile leder og formand for States of Guernsey, men ikke Alderney eller Sark. Han er også hovedet for retsvæsenet i Bailiwick.

Eksterne henvisninger
ADI

ADI er en forkortelse af "Acceptabel Daglig Indtagelse" og udgør den mængde af et stof, som et menneske dagligt kan indtage livet igennem uden risiko. Det er et af flere  parametre, der anvendes ved fastsættelse af grænseværdier for stoffer, som må bruges ved produktion af fødevarer, og som skal vurderes, før de tillades. 

ADI bruges også i forbindelse med  vurderingen af grænseværdier for pesticidrester i fødevarer.

Eksterne henvisninger 
 Fødevarestyrelsens side om grænseværdier 

Ernæring
Slotsholmen (flertydig)

Slotsholmen betegner generelt en ø (holm), hvorpå der er eller har været et slot:
 Slotsholmen med bl.a. Christiansborg i København.
 Bebyggelsen Slotsholmen i Skanderup Sogn ved Skanderborg.
 Silkeborg Slot har ligget på en slotsholm.
Gyldendal (Norge)

Gyldendal Norsk Forlag er et norsk forlag, der blev stiftet i 1925, efter at norske investorer, med forfatteren Knut Hamsun som en af de største, havde fremskaffet den fornødne aktiekapital til at købe forfatterrettighederne til "de fire store" realistiske norske forfattere fra 1800-tallet (Ibsen, Bjørnson, Kielland og Lie) og Knut Hamsun fra det danske forlag Gyldendal.

Direktører 
 Harald Grieg (1925–1941)
 Tore Hamsun (1942–1944)
 Harald Grieg (1945–1970)
 Brikt Jensen (1970–1979)
 Andreas Skartveit (1979–1990)
 Nils Kåre Jacobsen (1990–1995)
 Geir Mork (1995–2000, nu koncernchef i Gyldendal ASA)
 Unni Fjesme (2003–2008)
 Fredrik Nissen (2008–)

Forlaget i dag 
Gyldendal Norsk Forlag AS består af forlagsenhederne Gyldendal Akademisk, Gyldendal Undervisning, Gyldendal Litteratur og Gyldendal Rettsdata, i tillæg til imprintforlagene Tiden Norsk Forlag, Kolon Forlag og Versal Forlag.

Gyldendal ejer sammen med det norske forlag Aschehoug hele eller dominerende dele af De norske Bokklubbene, distributionscentralerne Forlagssentralen, Lydbokforlaget og Kunnskapsforlaget. Gyldendal ejer også boghandlerkæden Ark

Forlagets administration og redaktion flyttede ind i nye lokaler bag den gamle facade på Sehesteds plass i Oslo i november 2007. Nybyggeriet er tegnet af Sverre Fehn og indeholder blandt andet Ibsenhallen, Danskehuset og Hamsunsalen.

Forlag fra Norge